# D OBCHODNÉ PODMIENKY

Uchádzač vo svojej ponuke predloží návrh zmluvy o dielo pre danú časť na predmet zákazky spolu so zmluvnými podmienkami.

**Zmluva o dielo**

uzavretá v zmysle § 269 ods. 2 zákona č. 513/1991 Zb. Obchodný zákonník v znení neskorších predpisov medzi zmluvnými stranami:

**Článok I.**

**Zmluvné strany**

**Objednávateľ:**

|  |  |
| --- | --- |
| Obchodné meno: | Lesy Slovenskej republiky, štátny podnik |
| Sídlo: | Námestie SNP 8, 975 66 Banská Bystrica |
| Právne zastúpený: | Ing. Ján Marhefka - generálny riaditeľ |
| IČO: | 36 038 351 |
| DIČ: | 2020087982 |
| IČ DPH | SK2020087982 |
| Kontakt: | vo veciach technických: |
| Zapísaný v Obchodnom registri Okresného súdu v Banskej Bystrici dňa 29.10.1999, Oddiel Pš, vložka č.155S |

(ďalej len „**objednávateľ**)

a

**Zhotoviteľ:**

|  |  |
| --- | --- |
| Obchodné meno: |  |
| Sídlo: |  |
| IČO: |  |
| DIČ: |  |
| IČ DPH: |  |
| Právne zastúpený: |  |
| Kontakt: | vo veciach zmluvných: |
| vo veciach technických: |
| obchodná spoločnosť zapísaná v obchodnom registri SR, vedenom Okresným súdom .........., oddiel: ........., vložka č.: ............. |

(ďalej len „**Zhotoviteľ**“)

(ďalej spolu aj ako „zmluvné strany“)

**Čl. I**

**Predmet zmluvy**

* 1. Zhotoviteľ sa zaväzuje vykonať opravu a stým súvisiace plnenia zdvíhacích zariadení v rozsahu vyplývajúcom z tejto zmluvy a objednávateľ sa zaväzuje za riadne vykonanú opravu zaplatiť cenu dohodnutú v tejto zmluve.

Zhotoviteľ sa zaväzuje vykonať **opravu 52 kusov** vyhradených zdvíhacích technických zariadení skupiny „Aa“ - **nakladací žeriav - typ EC185Z96** a to v rozsahu uvedenom v **Prílohe č. 1** - Technická a cenová špecifikácia predmetu zmluvy, ktorá tvorí neoddeliteľnú súčasť tejto zmluvy.

* 1. Predmetom zmluvy (opravy a s tým súvisiace plnenia) je aj:
1. Zablombovanie bezpečnostných prvkov proti neoprávnenému zásahu.
2. Kontrola stavu bezpečnosti technického zariadenia u výrobcu (podľa §11 vyhlášky 508/2009 Z.z).
3. Vykonanie revíznej správy po oprave revíznym technikom.
4. Úprava návodu na montáž, obsluhu a údržbu s popisom a zmeny diagramu nosnosti.
5. Výrobný štítok, príp. doplnkový výrobný štítok výrobcu s vyznačením roku opravy.
6. Preškolenie - oboznámenie a informácia o spôsobe používania (prezenčnou formou), poskytnutie inovovaného návodu na montáž údržbu a opravy.
7. Aktualizácia vyhlásenia o začlenení.
8. Odovzdanie pôvodných demontovaných stĺpov na adresu: LESY Slovenskej republiky, štátny podnik, OZ Lesnej techniky, Mičinská cesta 33, 974 01 Banská Bystrica.

**Čl. II**

**Cena**

* 1. Cena za predmet zmluvy je stanovená dohodou zmluvných strán podľa zákona č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov nasledovne:

|  |  |  |  |
| --- | --- | --- | --- |
| Cena bez DPH (v EUR) |  | slovom: |  |
| Výška DPH (v EUR) |  | slovom: |  |
| Cena s DPH (v EUR) |  | slovom: |  |

pričom táto celková cena bola určená na základe jednotkových cien pre tú ktorú položku uvedenú v Prílohe č. 1 tejto zmluvy. Uvedená cena je cenou maximálnou, pričom skutočná cena bude závisieť od skutočnosti, či bude uskutočnená výmena čapov z dôvodu opotrebovania, teda materiál vynútený opotrebením sa vymení, pričom ak povaha a stav veci umožní šetrenie finančných prostriedkov a existujúce diely nebudú opotrebované, tieto nebudú menené a fakturované.

* 1. Podrobná špecifikácia ceny je obsahom prílohy č.1 - Technická a cenová špecifikácia predmetu zmluvy.
	2. V cene za predmet zmluvy sú zahrnuté všetky náklady zhotoviteľa na vykonanie predmetu zmluvy a to aj tie, ktoré nie sú výslovne uvedené v Prílohe č. 1, pričom tieto náklady sú súčasťou jednotkových cien, napríklad prepravné náklady, rôzne poplatky, testy, clá, preklady, spotrebný materiál a podobne.
	3. V prípade že sa pri oprave zdvíhacích zariadení zistí potreba výmeny položiek č. 13 až 18 vo väčšom počte ako je uvedené v prílohe č. 1, zmluvné strany budú môcť uzavrieť dodatok na tieto položky za ceny uvedené v prílohe č. 1 tejto zmluvy o dielo.

**Čl. III**

**Platobné podmienky**

* 1. Objednávateľ bude uhrádzať cenu za predmet zmluvy postupne na základe zhotoviteľom vystavovaných faktúr, ktorými bude fakturovať ucelené časti predmetu zmluvy. Ucelenou časťou predmetu zmluvy sa rozumie najmä oprava toho ktorého nakladacieho žeriavu s poskytnutím aj súvisiacich plnení, aby objednávateľ bol oprávnený po prevzatí nakladací žeriav prevádzkovať. Objednávateľ bude cenu uhrádzať na účet zhotoviteľa uvedený v záhlaví tejto zmluvy a zhotoviteľ je povinný každú zmenu čísla účtu oznámiť objednávateľovi písomným vyhlásením s úradne overeným podpisom.
	2. Dohodnutá splatnosť faktúry je 30 dní odo dňa jej doručenia objednávateľovi. Súčasťou faktúry je preberací -odovzdávací protokol potvrdený povereným zástupcom objednávateľa.
	3. Faktúra musí obsahovať náležitosti v zmysle všeobecne záväzných právnych predpisov, v opačnom prípade má objednávateľ právo vrátiť faktúru bez zaplatenia. Oprávneným vrátením faktúry prestáva plynúť lehota splatnosti a táto lehota plynie od znova odo dňa doručenia novej (opravenej) faktúry.
	4. Zhotoviteľ je oprávnený písomne požiadať o vykonanie úhrady faktúry pred uplynutím lehoty splatnosti. V prípade, že je žiadosť schválená, vykoná objednávateľ úhradu, pričom zhotoviteľ zároveň súhlasí s poskytnutím skonta vo výške 1% z fakturovanej ceny bez DPH za úhradu od 5 do 30 dní pred uplynutím lehoty splatnosti.

Zhotoviteľ zároveň súhlasí, že zo strany objednávateľa bude už úhrada ponížená o alikvotnú výšku skonta, t.j. bude vykonaný zápočet. Zhotoviteľ i sa zároveň zaväzuje bezodkladne vystaviť a poslať objednávateľovi doklad o vyčíslení skonta – finančného bonusu.

Pri poskytnutí zľavy z pôvodnej ceny po vzniku daňovej povinnosti formou finančného bonusu, tzv. skonta, obidve zmluvné strany súhlasia s postupom v zmysle zák. č. 222/2004 Z. z. o dani z pridanej hodnoty , § 25, ods. (6), t.j. zhotoviteľ vyhotoví v súvislosti s DPH len nedaňový doklad - tzv. finančný dobropis, za účelom finančného vyrovnania uplatnenej zľavy.

* 1. Zhotoviteľ je oprávnený postúpiť pohľadávky a iné práva vyplývajúce z tejto zmluvy voči objednávateľovi len po jeho predchádzajúcom písomnom súhlase.

**Čl. IV**

**Dodacie podmienky**

* 1. Predmet zmluvy uvedený v čl. I. bude dodaný postupne, pričom o každej čiastkovej dodávke bude vyhotovený preberací a odovzdávací protokol.

Termíny dodávky sú stanovené nasledovne**:**

1. nastavenie zníženia výkonu na všetkých zdvíhacích technických zariadení ( nakladacích žeriavov) do 30 dní odo dňa účinnosti tejto zmluvy,
2. celý predmet zmluvy s výnimkou úkonu nastavenia zníženia výkonu najneskôr do 12 mesiacov odo dňa účinnosti tejto zmluvy, pričom zhotoviteľ bude opravy vykonávať postupne aby objednávateľ mohol využívať zdvíhacie zariadenia s minimálnou dobou odstavenia pre vykonanie opravy.
	1. Zhotoviteľ nebude v omeškaní s dodaním predmetu zmluvy v prípade, že u neho nastane okolnosť vylučujúca zodpovednosť za porušenie dodacej lehoty. Dodacia lehota sa v takomto prípade primerane predĺži o dobu počas, ktorej trvala takáto okolnosť.
	2. Odovzdanie a prevzatie predmetu zmluvy alebo jej niektorej časti bude vykonané poverenými zástupcami zhotoviteľa a objednávateľa v mieste plnenia. Miesto plnenia predmetu zmluvy (opravy) je sídlo alebo prevádzka zhotoviteľa nachádzajúca sa v Slovenskej republike, ktorou je .................
	3. Zhotoviteľ je povinný vyrozumieť zástupcu objednávateľa (listom, mailom alebo faxom), ktorým je pre účely tejto zmluvy .............................., tel.: ............................., e-mail: ............................ (ďalej len „zástupca objednávateľa“), o pripravenosti predmetu zmluvy alebo jeho časti k odovzdaniu – prevzatiu najneskôr 3 dni vopred. Týmto režimom sa bude spravovať odovzdanie zdvíhacieho žeriavu tak do opravy ako aj prevzatie z opravy, pričom zhotoviteľ berie na vedomie, že zdvíhací žeriav bude odovzdávaný spolu s motorovým vozidlom ktorého je súčasťou.
	4. Pri odovzdaní - prevzatí predmetu zmluvy podpíšu poverení zástupcovia zmluvných strán preberací protokol, podpísaním ktorého sa považuje predmet zmluvy alebo jeho časť za prevzatý.

**Čl. V**

**Povinnosti objednávateľa**

* 1. Objednávateľ je povinný odovzdať na opravu a prevziať predmet zmluvy po riadne vykonanej oprave v deň určený zhotoviteľom pri splnení podmienky uvedenej v čl. IV. 4. bode a zaplatiť dohodnutú cenu spôsobom stanoveným touto zmluvou.

**Čl. VI**

**Povinnosti zhotoviteľa**

* 1. Zhotoviteľ je pri vykonávaní predmetu zmluvy povinný (i.) postupovať s odbornou starostlivosťou, (ii.) informovať včas objednávateľa o skutočnostiach zistených pri plnení predmetu zmluvy, ktoré by mohli mať vplyv na splnenie účelu, ktorý objednávateľ sleduje uzatvorením tejto zmluvy – predlženie životnosti, funkčnosti a bezpečnosti nakladacích žeriavov ich opravou, (iii.) vykonať a dodať predmet zmluvy objednávateľovi riadne a včas, t.j. v dohodnutom termíne, v bezchybnom stave a dohodnutej kvalite, vyhotovení a umožniť jeho prevzatie v mieste plnenia.
	2. Zhotoviteľ sa zaväzuje byť súčinný pri opätovnom uvedení nakladacích žeriavov do prevádzky vyhradeného technického zariadenia a zaväzuje sa na vlastné náklady a nebezpečenstvo odstrániť výhrady OPO (oprávnenej právnickej osoby) týkajúce sa vyhradeného technického zariadenia (nakladacieho žeriavu) uvedené v úradnom zázname ak sa týkajú opravy za správnosť a odbornosť ktorej zodpovedá zhotoviteľ, pričom tieto výhrady sa budú považovať za vady predmetu plnenia.

**Čl. VII**

**Záruka za akosť**

* 1. Zhotoviteľ poskytuje na otočný stĺp a klzné puzdro záruku 36 mesiacov a na ostatné menené súčiastky (diely) záruku 12 mesiacov. Záručné podmienky tvoria nedeliteľnú časť tejto zmluvy ako príloha č. 2.
	2. Záruka začína plynúť odo dňa prevzatia tovaru objednávateľom (od dátumu prevzatia uvedeného na preberacom – odovzdávacom protokole po vykonaní opravy).
	3. V prípade reklamácií predmetu zmluvy sa postupuje podľa príslušných ustanovení Obchodného zákonníka a všeobecne záväzných platných právnych predpisov Slovenskej republiky.
	4. Zhotoviteľ sa zaväzuje v prípade uplatnenia práva zo záruky opravou tovaru, ak je vada opraviteľná, túto vykonať do 10 pracovných dní od oznámenia tejto vady s požiadavkou odstránenia opravou, pričom v prípade nemožnosti vykonania opravy na mieste na ktorom sa tovar (stroj) nachádza, zhotoviteľ zabezpečí a znáša náklady na prepravu tovaru do servisného strediska a zo servisného strediska na miesto, z ktorého tovar prevzal, pričom toto platí len pre prípady s miestom prevzatia od objednávateľa na území SR. Dohodnutie tejto lehoty na opravu nezbavuje zhotoviteľa zodpovednosti za škody, ktoré objednávateľovi vzniknú v súvislosti s vadným plnením a nemožnosťou užívania zdvíhacieho zariadenia počas výkonu opravy.
	5. Ustanovenia záručných podmienok ktoré priznávajú menej práv objednávateľovi ako mu vyplývajú z tejto zmluvy a/alebo sú v rozpore s ňou sa nepoužijú.

**Čl. VIII**

**Zmluvné pokuty a úroky z omeškania**

* 1. V prípade nedodržania termínu dodania toho ktorého predmetu zmluvy stanoveným v čl. IV tejto zmluvy, zhotoviteľ zaplatí objednávateľovi zmluvnú pokutu vo výške 0,05 % z ceny nedodaného predmetu plnenia bez DPH za každý aj začatý deň omeškania s plnením predmetu zmluvy. Popri zmluvnej pokute má objednávateľ právo požadovať aj náhradu škody prevyšujúcu výšku zmluvnej pokuty.
	2. V prípade nedodržania termínu splatnosti faktúry vzniká zhotoviteľovi právo fakturovať úrok z omeškania vo výške 0,025 % z fakturovanej čiastky za každý deň omeškania so zaplatením.

**Čl. IX**

**Vlastnícke právo**

* 1. Objednávateľ je vlastníkom zdvíhacích zariadení a vlastnícke právo k súčiastkam prechádza zo zhotoviteľa na objednávateľa okamihom ich spojenia (spracovania) so zdvíhacím zariadením.
	2. Pôvodné demontované stĺpy nakladacích žeriavov - typ EC185Z96 ostávajú po oprave majetkom objednávateľa a zhotoviteľ je povinný v zmysle článku I. bod 2. h) tejto zmluvy po demontáži tieto stĺpy označiť pôvodným výrobným číslom a na náklady zhotoviteľa previesť do sídla Odštepného závodu lesnej techniky, Mičinská cesta 33. Banská Bystrica.

**Čl. X**

**Zánik zmluvy**

* 1. Zmluvu je možné predčasne zrušiť:
1. dohodou zmluvných strán,
2. odstúpením od tejto zmluvy.
	1. Od tejto zmluvy možno písomne odstúpiť v prípadoch uvedených v tejto zmluve a tiež na základe príslušných ustanovení Obchodného zákonníka alebo iného osobitného právneho predpisu, napríklad z dôvodov uvedených v § 19 zákona o verejnom obstarávaní č. 343/2015 Z. z.. Pri odstúpení od tejto zmluvy nebudú zmluvné strany povinné vrátiť čiastkové plnenia poskytnuté pred odstúpením od zmluvy druhou zmluvnou stranou a nebudú oprávnené žiadať vrátenie plnení poskytnutých pred odstúpením od tejto zmluvy druhej zmluvnej strane. Uvedené dojednanie neplatí na vrátenie konkrétneho plnenia dodaného s takými vadami, ktoré boli príčinou odstúpenia od zmluvy pri ktorých si objednávateľ neuplatnil iné nároky z vád plnenia (zľavu z ceny, výmenu alebo iné..) a prejavil vôľu pri odstúpení na vrátenie plnení poskytnutých zmluvnými stranami súvisiacich s plnením s vadami.
	2. Za podstatné porušenie tejto zmluvy na základe ktorého môže objednávateľ okamžite odstúpiť od tejto zmluvy sa považuje najmä ak :
3. zhotoviteľ bude v omeškaní s dodaním predmetu zmluvy viac ako 30 dní,
4. zhotoviteľ pri plnení predmetu tejto zmluvy konal v rozpore s niektorým so všeobecne záväzných právnych predpisov,
5. zhotoviteľ stratil podnikateľské oprávnenie vzťahujúce sa k predmetu tejto zmluvy,
6. zhotoviteľ porušil povinnosť z iného záväzkového vzťahu, ktorý má uzatvorený s objednávateľom
7. zhotoviteľ opakovane porušil povinnosti, ktoré mu vyplývajú z tejto zmluvy
8. zhotoviteľ porušil čl. VI, bod 2 zmluvy.
	1. Zmluvné strany sa dohodli, že akékoľvek písomnosti súvisiace s touto zmluvou sa považujú za doručené (v prípade neprebratia adresátom) dňom nasledujúcim po dni vrátenia nedoručenej zásielky odosielateľovi., aj keď sa jej adresát o nej a jej obsahu nedozvedel. Úložná doba zásielky na pošte je minimálne 5 dní. Účinky doručenia nastávajú aj odmietnutím prevzatia doručovanej zásielky, a to dňom odmietnutia prevzatia doručovanej zásielky.

**Čl. XI**

**Dojednanie o subdodávateľoch**

* 1. Zhotoviteľ určuje nasledovných subdodávateľov, ktorých bude využívať pri plnení tejto zmluvy:
1. Obchodné meno:
2. Sídlo/ miesto podnikania:
3. IČO:
4. Osoba oprávnená konať za subdodávateľa v rozsahu „meno, priezvisko, adresa pobytu a kontaktné údaje“.
	1. Zhotoviteľ  je povinný počas platnosti tejto zmluvy oznamovať objednávateľovi akúkoľvek zmenu údajov v rozsahu uvedenom v predchádzajúcej vete  o ktoromkoľvek subdodávateľovi uvedenom v predchádzajúcej vete tohto článku, a to písomnou formou najneskôr do 30 dní odo dňa uskutočnenia zmeny. Zhotoviteľ  je povinný zabezpečiť v prípade, ak časť zákazky plánuje plniť subdodávateľom, aby najneskôr pri podpise tejto zmluvy a/alebo pri  nahlásení zmeny subdodávateľa bol tento subdodávateľ zapísaný v registri partnerov verejného sektora, ak má povinnosť zapisovať sa do registra partnerov verejného sektora.
	2. Zhotoviteľ je povinný pri výbere subdodávateľov rešpektovať článok 5k Nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení neskorších nariadení, najmä v znení Nariadenia Rady EÚ č. 2022/578 z 08. apríla 2022, ktoré zakazuje zadávanie zákaziek a využívanie subdodávateľov na plnenie viac ako 10 % z hodnoty zákazky:
5. ruským občanom, spoločnostiam, subjektom alebo orgánom sídliacim v Rusku,
6. spoločnostiam alebo subjektom, ktoré sú priamo alebo nepriamo akýmkoľvek spôsobom vlastnené z viac ako 50 % ruskými občanmi, spoločnosťami, subjektami alebo orgánmi sídliacimi v Rusku a
7. osobám, ktoré v ich mene alebo na základe ich pokynov predkladajú ponuku alebo plnia zákazku.
	1. Za týmto účelom Zhotoviteľ k podpisu zmluvy spolu so zoznamom subdodávateľov predloží čestné vyhlásenie, ktorým čestne a pravdivo prehlási, že vyššie uvedené skutočnosti overil pri navrhovaných subdodávateľoch a ani jeden z navrhnutých subdodávateľov nespĺňa vyššie uvedené skutočnosti.

**Čl. XII**

**Záverečné ustanovenia**

* 1. Akékoľvek zmeny a doplnenia tejto zmluvy je možné uskutočniť iba písomnou formou, a to očíslovanými dodatkami k zmluve podpísanými oprávnenými zástupcami zmluvných strán.
	2. Právne vzťahy výslovne touto zmluvou neupravené sa riadia príslušnými ustanoveniami zákona č. 513/1991 Zb. Obchodný zákonník v znení neskorších predpisov a ďalšími všeobecne záväznými právnymi predpismi Slovenskej republiky.
	3. Akékoľvek nezhody, spory alebo nároky vznikajúce z tejto zmluvy alebo v súvislosti s ňou budú riešené dohodou zmluvných strán; ak k takejto dohode nedôjde, rozhodne príslušný súd.
	4. Táto zmluva je vyhotovená v štyroch vyhotoveniach, z ktorých každé má platnosť originálu. Každá zmluvná strana obdrží dve vyhotovenia tejto zmluvy.
	5. Zmluvné strany prehlasujú, že obsahu tejto zmluvy porozumeli, text je pre nich dostatočne určitý a zrozumiteľný, zmluvu uzatvárajú slobodne, vážne, nie za nápadne nevýhodných podmienok a bez nátlaku a na znak súhlasu s jej obsahom ju vlastnoručne podpisujú.
	6. Zmluvné strany výslovne súhlasia so zverejnením tejto zmluvy v jej plnom rozsahu vrátane príloh a dodatkov v centrálnom registri zmlúv vedenom na Úrade vlády SR a na stránke Úradu pre verejné obstarávanie v Profile verejného obstarávateľa.
	7. Zmluva nadobúda platnosť dňom jej podpísania obidvomi zmluvnými stranami a účinnosť dňom nasledujúcim po dni jej zverejnenia v zmysle §47a Občianskeho zákonníka.
	8. Prílohy:
1. Príloha č. 1 - Podrobný rozpočet položiek (totožná s prílohou č. 5 predloženou uchádzačom vo verejnej súťaži
2. Príloha č. 2 - Záručné podmienky zhotoviteľa
3. Príloha č. 3 - Výpis zhotoviteľa z registra partnerov verejného sektora

|  |  |  |
| --- | --- | --- |
| V Banskej Bystrici, dňa ........................... |  | .............., dňa .................. |

|  |  |  |
| --- | --- | --- |
| Objednávateľ: |  | Zhotoviteľ: |

|  |  |  |
| --- | --- | --- |
| **Ing. Ján Marhefka**generálny riaditeľ |  | štatutárny zástupca |

## Príloha č. 1 - Návrh na plnenie kritérií na vyhodnotenie ponúk

**Návrh na plnenie kritérií na vyhodnotenie ponúk**

**Identifikácia verejného obstarávateľa:**

|  |  |
| --- | --- |
| Názov: | LESY Slovenskej republiky, štátny podnik (ďalej len „LESY SR“) |
| Sídlo: | Námestie SNP 8, 975 66 Banská Bystrica |
| Zastúpený: | Ing. Ján Marhefka, generálny riaditeľ |
| IČO: | 36038351 |
| DIČ: | 2020087982 |
| IČ ­DPH: | SK2020087982 |

**Uchádzač:**

|  |  |
| --- | --- |
| Obchodný názov: |  |
| Sídlo: |  |
| IČO: |  |
| DIČ: |  |
| IČ ­DPH: |  |
| Meno a priezvisko osoby oprávnenej konať v mene spoločnosti: |  |
| Meno a priezvisko kontaktnej osoby: |  |
| Telefón a e-mail kontaktnej osoby: |  |

**Názov zákazky:** Oprava nakladacích žeriavov typu EC185Z96 - výmena otočných stĺpov

1. *Kritérium č. 1: Cena za dodanie predmetu zákazky v EUR bez DPH*

|  |  |  |  |
| --- | --- | --- | --- |
| **Popis** | **Suma v EUR****bez DPH** | **Suma DPH****v EUR** | **Suma SPOLU****v EUR s DPH** |
| Cena za realizáciu predmetu zákazky |  |  |  |

(pozn.: Ak uchádzač nie je platcom DPH, upozorní - "Nie som platca DPH").

V .................................... dňa .................

|  |  |
| --- | --- |
|  | štatutárny zástupca uchádzačaosoba splnomocnená štatutárnym zástupcom |

## Príloha č. 2 - Vyhlásenie uchádzača o podmienkach súťaže

**Vyhlásenie uchádzača o podmienkach súťaže**

**Identifikácia verejného obstarávateľa:**

|  |  |
| --- | --- |
| Názov: | LESY Slovenskej republiky, štátny podnik (ďalej len „LESY SR“) |
| Sídlo: | Námestie SNP 8, 975 66 Banská Bystrica |
| Zastúpený: | Ing. Ján Marhefka generálny riaditeľ |
| IČO: | 36038351 |
| DIČ: | 2020087982 |
| IČ ­DPH: | SK2020087982 |

**Uchádzač:**

|  |  |
| --- | --- |
| Obchodný názov: |  |
| Sídlo: |  |
| IČO: |  |
| Meno a priezvisko osoby oprávnenej konať v mene spoločnosti: |  |

Ako uchádzač, ktorý predkladá ponuku vo verejnom obstarávaní na predmet zákazky s názvom: Oprava nakladacích žeriavov typu EC185Z96 - výmena otočných stĺpov,

**týmto čestne vyhlasujem, že**

* súhlasím s podmienkami určenými verejným obstarávateľom, ktoré sú uvedené v Oznámení o vyhlásení verejného obstarávania a v súťažných podkladoch
* akceptujem a bezvýhradne súhlasím s obsahom zmluvy, vrátane všetkých jej príloh
* všetky informácie a údaje, doklady a dokumenty, vyhlásenia predložené v ponuke, ako aj v tomto vyhlásení sú pravdivé a úplné
* predkladám len jednu ponuku:

[ ] 1 ktorú som vypracoval sám

[ ] 1 pri jej vypracovaní, som využil služby osoby podľa § 49 ods. 5 ZVO:

|  |  |
| --- | --- |
| 2 Meno a priezvisko osoby: |  |
| Obchodné meno alebo názov: |  |
| Adresa pobytu alebo miesto podnikania: |  |
| IČO, ak bolo pridelené: |  |

* na realizácii zmluvy o dielo uzavretej na základe výsledku procesu verejného obstarávania sa budú podieľať subdodávatelia: **áno / nie** 3

, a že každý subdodávateľ spĺňa podmienky účasti týkajúce sa osobného postavenia podľa § 32, ods. 1, písm. b), písm. c), písm. e) a písm. f) ZVO, k tej časti predmetu zákazky, ktorú má subdodávateľ plniť.

|  |  |  |  |
| --- | --- | --- | --- |
| **Obchodné meno a adresa subdodávateľa** | **IČO subdodávateľa** | **Predmet subdodávok** | **Objem predpokladaných subdodávok v EUR bez DPH** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
| **SPOLU** |  |

Ako uchádzač ďalej vyhlasujem, že som si vedomý právnych následkov uvedenia nepravdivých informácii, alebo zamlčaných závažným spôsobom.

V .................................... dňa .................

|  |  |
| --- | --- |
|  | štatutárny zástupca uchádzačaosoba splnomocnená štatutárnym zástupcom |

1 uchádzač zaškrtne políčko, podľa toho akým spôsobom bola ponuka vypracovaná

2 uchádzač vyplní identifikačné údaje osoby, ktorej služby využil podľa § 49 ods. 5 zákona, ak sa vzťahuje

3 nehodiace sa prečiarkne

## Príloha č. 3 - Vyhlásenie uchádzača ku konfliktu záujmov a o nezávislom stanovení ponuky

**Vyhlásenie uchádzača ku konfliktu záujmov a o nezávislom stanovení ponuky**

**Identifikácia verejného obstarávateľa:**

|  |  |
| --- | --- |
| Názov: | LESY Slovenskej republiky, štátny podnik (ďalej len „LESY SR“) |
| Sídlo: | Námestie SNP 8, 975 66 Banská Bystrica |
| Zastúpený: | Ing. Ján Marhefka, generálny riaditeľ |
| IČO: | 36038351 |
| DIČ: | 2020087982 |
| IČ ­DPH: | SK2020087982 |

**Uchádzač:**

|  |  |
| --- | --- |
| Obchodný názov: |  |
| Sídlo: |  |
| IČO: |  |
| Meno a priezvisko osoby oprávnenej konať v mene spoločnosti: |  |

Ako uchádzač, ktorý predkladá ponuku vo verejnom obstarávaní na predmet zákazky s názvom: Oprava nakladacích žeriavov typu EC185Z96 - výmena otočných stĺpov,

**týmto čestne vyhlasujem, že**

1. v súvislosti s uvedeným postupom zadávania zákazky potvrdzujem neprítomnosť konfliktu záujmov v tom, že:
	1. nevyvíjal som a nebudem vyvíjať voči žiadnej osobe na strane verejného obstarávateľa, ktorá je alebo by mohla byť zainteresovanou osobou v zmysle ustanovenia § 23 ods. 3 ZVO (ďalej len „zainteresovaná osoba“), akékoľvek aktivity, ktoré by mohli viesť k zvýhodneniu postavenia uchádzača v postupe tohto verejného obstarávania;
	2. neposkytol som a neposkytnem akejkoľvek čo i len potenciálne zainteresovanej osobe priamo alebo nepriamo akúkoľvek finančnú alebo vecnú výhodu ako motiváciu alebo odmenu súvisiacu so zadaním tejto zákazky;
	3. budem bezodkladne informovať verejného obstarávateľa o akejkoľvek situácii, ktorá je považovaná za konflikt záujmov, alebo ktorá by mohla viesť ku konfliktu záujmov kedykoľvek v priebehu procesu verejného obstarávania.
2. v súvislosti s uvedeným postupom zadávania zákazky potvrdzujem nezávislé stanovenie ponuky v tom, že:
	1. ako predkladateľ ponuky som sa nedohodol na ponukách s inými konkurentmi v predmetnom verejnom obstarávaní, konkurentom na účely tohto vyhlásenia sa pritom rozumie každý podnikateľ, okrem predkladateľa ponuky, ktorý
		1. je uchádzačom v predmetnom verejnom obstarávaní
		2. by mohol len potenciálne predložiť ponuku v predmetnom verejnom obstarávaní, a to s ohľadom na svoju kvalifikáciu, schopnosti, alebo skúsenosti,
	2. že ceny, ako aj iné podmienky predkladanej ponuky ako predkladateľ ponuky som nesprístupnil iným konkurentom a že som ich priamo ani nepriamo nezverejnil;
	3. že ceny, ako aj iné podmienky predkladanej ponuky, boli predkladateľom ponuky určené nezávisle od iných konkurentov bez akejkoľvek dohody, konzultácie, komunikácie s týmito konkurenti, ktorá by sa týkala:
		1. cien
		2. zámeru predložiť ponuku
		3. metód alebo faktorov určených na výpočet cien alebo
		4. predloženia cenovej ponuky, ktorá by nespĺňala podmienky súťažných podkladov na dané verejné obstarávanie;
	4. že ako predkladateľ ponuky nepodniknem žiadne kroky smerom ku konaniu uvedenému v bodoch 2.1 až 2.3 a ani sa nepokúsim žiadneho iného konkurenta naviesť na kolúziu v predmetnom verejnom obstarávaní;
	5. že ako predkladateľ ponuky som vstúpil do konzultácií, dohôd alebo dohovorov s nasledovnými konkurentmi ohľadom predmetného verejného obstarávania a ako predkladateľ ponuky uvádzam v priložených dokumentoch kompletné údaje o tejto skutočnosti vrátane identifikácie1 týchto konkurentov, charakteru, dôvodov týchto konzultácií, komunikácie, dohôd alebo dohovorov. Týmto nie sú dotknuté vyhlásenia v bodoch 2.1 až 2.3,
3. Ďalej vyhlasujem, že
	1. všetky informácie a údaje predložené v ponuke, ako aj v tomto vyhlásení sú pravdivé, nekreslené a úplné
	2. som si prečítal a porozumel obsahu tohto vyhlásenia
	3. som si vedomý následkov potvrdenia nepravdivých informácií v tomto vyhlásení

V .................................... dňa .................

|  |  |
| --- | --- |
|  | štatutárny zástupca uchádzačaosoba splnomocnená štatutárnym zástupcom |

 1 pod identifikáciou konkurenta sa myslí uvedenie mena, priezviska konkurenta, obchodné meno alebo názov, adresa pobytu alebo miesto podnikania, identifikačné číslo (ak bolo pridelené)